الزلزال الجامد ممكن يكون تجربة صعبة، وسهل إننا ننسى إجراءات السلامة في وقت الفوضى. معظم إجراءات السلامة في الزلازل بتكون منطقية، بس لو نسيت كل حاجة، افتكر التعليمات دي: انزل، اتغطى، واتمسك كويس. كمان، معظم الوفيات في الزلازل بتحصل بعد الزلزال، فافتكر إن الخطر مش بينتهي لما الهزة تخلص!

لو انت جوة المبنى وقت الزلزال، ابعد عن المناطق اللي مش مدعومة والشبابيك. حاول تقف تحت باب او منطقة في المبنى مدعومة بعوارض قوية. اقعد تحت ترابيزة او مكتب بس لو كان قوي جداً. متجريش على المصاعد، عشان أأمن حاجة إنك تفضل مكانك. غطي راسك بدراعاتك وخليك متكور زي الكورة، واستنى لحد ما الهز يوقف.

لو انت برة المبنى وقت الزلزال، اتحرك لمنطقة مفتوحة على قد ما تقدر. متقربش من المباني والأعمدة الكهربائية وأي حاجة ممكن تقع في الزلزال وتأذيك. احمي راسك وخليك قريب من الأرض لحد ما الهز يخلص ويبقى آمن إنك تتحرك.

بعد الزلزال، كتير من المباني بتبقى ضعيفة، حتى لو باينة آمنة. لو انت جوة مبنى، طلع الناس بسرعة وساعد المعاقين والمصابين. لما تطلع برة، ابعد عن المبنى كويس عشان لو وقع متتأذيش. استنى لحد ما المسؤولين يعلنوا إن الوضع آمن للرجوع جوة المباني.

لما تخطط قبل وتحافظ على هدوءك في وقت الزلزال، هتزود فرصك في النجاة من غير إصابات.
حسب النص، مش اختيار كويس ___ أثناء الزلزال.
إنك تركب المصعد إنك تقعد تحت ترابيزة قوية إنك تقف تحت باب إنك تغطي راسك بدراعاتك